RaptorDB - the Key Value Store - CodeProject 11,276,104 members (56,775 online)
Last Visit: 31-Dec-99 19:00 Last Update: 6-Mar-15 5:56Refresh1234567891011 Next » ToekomsVenster: Die seën van die Here | Maroela Media
“Ek sal jou ’n groot nasie maak, Ek sal jou seën en jou ’n man van groot betekenis maak, en jy moet tot seën van ander wees.” – Genesis 12:2
Die rede hoekom gelowiges egter gee, moet suiwer en opreg en nie winsgedrewe wees nie. Gehoorsaamheid soos in Abraham se lewe is van absolute belang wanneer dit kom by gee.
Ons teksgedeelte toon 4 redes hoekom God ons seën. God seën my sodat ek tot seën van ander kan wees. Wanneer ek ander seën sal God my seën. Wanneer ek aan ander se behoeftes voorsien, sal God weer op Sy beurt aan my behoeftes voorsien en hoe meer God my seën, hoe meer verwag Hy van my. Daarom is dit noodsaaklik dat ek verantwoordelik met my offers sal wees om so tot seën van ander te wees.
Die seën van die Here moenie gesien word as ’n voorspoedsiklus wat aan die gang gesit word deur om te dink dat wanneer jy begin gee, God meer aan jou sal gee wat jou in staat sal stel om weer meer aan ander te gee nie. Hierdie gedagte grens aan voorspoedteologie wat nie Bybels is nie. Onthou, die motivering agter “gee” is liefde en beslis nie wins nie.
Geseend · 10 maande gelede
Die Hele Opsomming van die Bybel sal dan Wees; Doen aan Ander soos Jy aan Jouself gedoen wil he. Matthew 7:12